**A Kisvárdai SzC Kandó Kálmán Technikum és Dr. Béres József Kollégium**

**tanulmányok alatti vizsgaszabályzata**

**A vizsgaszabályzat célja**

A tanulmányok alatti vizsga követelményeit, részeit (írásbeli, szóbeli, gyakorlati) és az értékelés rendjét az oktatói testület határozza meg és a helyben szokásos módon nyilvánosságra hozza.

**A vizsgaszabályzat hatálya**

Jelen vizsgaszabályzat az intézmény által szervezett tanulmányok alatti vizsgákra, azaz:

* osztályozó vizsgákra,
* különbözeti vizsgákra,
* pótló vizsgákra,
* javítóvizsgákra vonatkozik.

Hatálya kiterjed az intézmény valamennyi tanulójára:

* aki osztályozó vizsgára jelentkezik,
* akit a nevelőtestület határozatával osztályozó vizsgára utasít,
* akit a nevelőtestület határozatával javítóvizsgára utasít.

Kiterjed továbbá más intézmények olyan tanulóira akik átvételüket kérik az intézménybe és ennek feltételeként az intézmény igazgatója különbözeti vizsga letételét írja elő.

**A tanulmányok alatti vizsgák szabályai**

Általános szabályok:

 a) A tanulmányok alatti vizsgák rendjét, menetét részletesen a 20/2012. (VIII. 31.) EMMI rendelet 67-72. §-a és a 12/2020. (II. 7) 222.-223. §-a szabályozza.

 b) A tanulmányok alatti vizsgák tervezett idejét a tanév helyi rendje tartalmazza.

c) Ha a tanulónak az előrehozott érettségi vizsgára jelentkezés miatt kell a jogszabályban meghatározottak szerint osztályozó vizsgát kell tennie, az erre vonatkozó kérelmet az érettségi vizsgára való jelentkezéssel egyidejűleg kell benyújtania a tanév rendjében meghatározott határidőig. d) A vizsga reggel nyolc óra előtt nem kezdhető el, és legfeljebb tizenhét óráig tarthat.

e) A tanuló a vizsga kijelölt helyszínén legalább harminc perccel korábban köteles megjelenni, és magával hozni a szükséges íróeszközöket.

f) A vizsgán használható segédeszközökről a vizsgázó gondoskodik, azokat a vizsgázók egymás között nem cserélhetik.

g) A tanulót a vizsga megkezdése előtt tájékoztatni kell a vizsga rendjéről és a szabálytalanság elkövetésének következményeiről, illetve a gyakorlati vizsga előtt a gyakorlati vizsgarész helyére és a munkavégzésre vonatkozó munkavédelmi, tűzvédelmi, egészségvédelmi előírásokról.

h) A vizsgázók a vizsgateremben egymással nem beszélgethetnek, egymást nem segíthetik, és meg nem engedett segédeszközt nem használhatnak.

 i) A tanulónak a vizsgáról való távolmaradását vagy késését a mulasztásoknál meghatározott módon azonnal, de legkésőbb 3 munkanapon belül igazolnia kell. Igazolt távolmaradás esetén az iskola új vizsgaidőpontot jelöl ki számára, igazolatlan távolmaradás esetén a tanuló javítóvizsgát tehet.

j) A tanuló a vizsga letételére legkésőbb a vizsgát megelőző munkanapon kérhet írásban halasztást, a kiskorú tanuló a szülő aláírásával.

k) Ha a tanuló nem kíván javítóvizsgát tenni, az erre vonatkozó nyilatkozatát – kiskorú tanuló esetén a szülő aláírásával – legkésőbb a vizsgát megelőző munkanapon nyújthatja be az igazgatónak, ellenkező esetben a távolmaradása igazolatlannak minősül.

 l) A vizsgákról jogszabályban előírt Tü. számú jegyzőkönyvet kell vezetni.

m) A szabályosan megtartott tanulmányok alatti vizsga nem ismételhető.

**A vizsgatantárgyak követelményrendszere**

Minden vizsgatantárgy követelményei azonosak az adott évfolyam adott tantárgyának az intézmény szakmai programjában, szakképzésben a képzési és kimeneti követelményben, programtantervben található követelményrendszerével.

A vizsgatárgyak részei és követelményei

a) Magyar nyelv

Az osztályozó, különbözeti és javítóvizsga esetén is írásbeli és szóbeli részből áll. A két vizsgarészre 50 pontot lehet elérni. A vizsgázó szóbeli vizsgára bocsátásának feltétele, hogy az írásbeli vizsgarészen legalább 10 pontot elérjen. Az írásbelin 10 pont alatt teljesítők elégtelen osztályzatot kapnak.

Az értékelés:

|  |  |  |  |  |
| --- | --- | --- | --- | --- |
| 0 | - | 24 % | elégtelen |  |
| 25 | - | 39 % | elégséges |  |
| 40 | - | 59 % | közepes |  |
| 60 | - | 79 % | jó |  |
| 80 | - | 100 % | jeles |  |

b) Magyar irodalom

Az osztályozó, különbözeti és javítóvizsga esetén is írásbeli és szóbeli részből áll. Mindkét vizsga-részre 50 pontot lehet elérni. A vizsgázó szóbeli vizsgára bocsátásának feltétele, hogy az írásbeli vizsgarészen legalább 10 pontot elérjen. Az írásbelin 10 pont alatt teljesítők elégtelen osztályzatot kapnak.

Az értékelés:

|  |  |  |  |  |
| --- | --- | --- | --- | --- |
|  |  |  |  |  |
| 0 | - | 24 % | elégtelen |  |
| 25 | - | 39 % | elégséges |  |
| 40 | - | 59 % | közepes |  |
| 60 | - | 79 % | jó |  |
| 80 | - | 100 % | jeles |  |

Történelem

Az osztályozó, különbözeti és javítóvizsga esetén is írásbeli és szóbeli részből áll. Az írásbeli vizsga két részből áll, egy tesztes feladatsor és egy rövid esszé. A hangsúly a kompetenciákra van helyezve (források, képek elemzése, fogalmak, történelmi személyiségek, topográfia, alapvető évszámok). A szóbeli tételsor a tananyag témaköreiből készül. A szóbeli vizsgán történelem atlasz használható.

Az írásbelin 90, a szóbelin 60 pont érhető el. Mindkét vizsgarészen legalább 10%-os eredményt kell elérni, ellenkező esetben az osztályzat elégtelen. Amennyiben a tanuló a szóbeli feleletéhez hozzá sem kezd, sikeres írásbelije ellenére elégséges osztályzatot nem kaphat.

Az értékelés:

|  |  |  |  |  |
| --- | --- | --- | --- | --- |
| 0 | - | 24 % | elégtelen |  |
| 25 | - | 39 % | elégséges |  |
| 40 | - | 59 % | közepes |  |
| 60 | - | 79 % | jó |  |
| 80 | - | 100 % | jeles |  |

Idegen nyelv

Az osztályozó, különbözeti és javítóvizsga esetén is írásbeli és szóbeli részből áll. Az írásbeli vizsgán teszt típusú feladatot kell megoldani, amely lexikai jellegű gyakorlatokat tartalmaz az adott szintnek és időszaknak megfelelően, valamint levél és/vagy fogalmazás írása. A vizsgarészen 80 pont érhető el. A szóbeli vizsga két részből áll: társalgás a kérdező tanárral az arra az évfolyamra, csoportra előírt témaköröknek megfelelően, valamint egy képleírás. A szóbeli vizsgarészen mindkét részre 10 pont adható.

Az értékelés:

|  |  |  |  |  |
| --- | --- | --- | --- | --- |
| 0 | - | 24 % | elégtelen |  |
| 25 | - | 39 % | elégséges |  |
| 40 | - | 59 % | közepes |  |
| 60 | - | 79 % | jó |  |
| 80 | - | 100 % | jeles |  |

Német nyelv

Az osztályozó, különbözeti és javítóvizsga esetén is írásbeli és szóbeli részből áll. Az írásbeli vizsgarészen 80, a szóbeli vizsgarészen 20 pont érhető el.

Az értékelés:

|  |  |  |  |  |
| --- | --- | --- | --- | --- |
| 0 | - | 24 % | elégtelen |  |
| 25 | - | 39 % | elégséges |  |
| 40 | - | 59 % | közepes |  |
| 60 | - | 79 % | jó |  |
| 80 | - | 100 % | jeles |  |

Matematika

Az osztályozó, különbözeti és javítóvizsga esetén is írásbeli és szóbeli részből áll, azzal a megkötéssel, hogy a különbözeti és javítóvizsga esetén a szóbeli vizsgát csak akkor kell letenni, ha a vizsgázó az írásbeli vizsgán az elérhető 100 pontból legalább 10 pontot elért, de nem kapott 20 pontot. A szóbeli vizsgán 50 pont érhető el. Mindkét vizsgarészen legalább 10%-os eredményt kell elérni, ellenkező esetben az osztályzat elégtelen.

Az értékelés csak írásbeli vizsga esetén:

|  |  |  |  |  |
| --- | --- | --- | --- | --- |
| 0 | - | 24 % | elégtelen |  |
| 25 | - | 39 % | elégséges |  |
| 40 | - | 59 % | közepes |  |
| 60 | - | 79 % | jó |  |
| 80 | - | 100 % | jeles |  |

Az értékelés írásbeli és szóbeli vizsga esetén:

|  |  |  |  |  |
| --- | --- | --- | --- | --- |
| 0 | - | 24 % | elégtelen |  |
| 25 | - | 39 % | elégséges |  |
| 40 | - | 59 % | közepes |  |
| 60 | - | 79 % | jó |  |
| 80 | - | 100 % | jeles |  |

Fizika

Az osztályozó, különbözeti és javítóvizsga esetén is írásbeli és szóbeli részből áll. A gimnáziumi tanulóknál az írásbeli vizsgán 60 pontot, a szóbeli vizsgán 40 pontot lehet elérni. A szakgimnáziumi tanulóknál az írásbeli vizsgán 40 pontot, a szóbeli vizsgán 60 pontot lehet elérni. Mindkét vizsgarészen legalább 10%-os eredményt kell elérni, ellenkező esetben az osztályzat elégtelen.

Az értékelés:

|  |  |  |  |  |
| --- | --- | --- | --- | --- |
| 0 | - | 24 % | elégtelen |  |
| 25 | - | 39 % | elégséges |  |
| 40 | - | 59 % | közepes |  |
| 60 | - | 79 % | jó |  |
| 80 | - | 100 % | jeles |  |

Biológia

Az osztályozó, különbözeti és javítóvizsga esetén is írásbeli és szóbeli részből áll. Az írásbeli vizsgán 60 pont érhető el. A szóbeli vizsga két téma kifejtéséből áll. A szóbeli vizsgarészen 40 pont adható.

Az értékelés:

|  |  |  |  |  |
| --- | --- | --- | --- | --- |
| 0 | - | 24 % | elégtelen |  |
| 25 | - | 39 % | elégséges |  |
| 40 | - | 59 % | közepes |  |
| 60 | - | 79 % | jó |  |
| 80 | - | 100 % | jeles |  |

Földrajz

Az osztályozó, különbözeti és javítóvizsga esetén is írásbeli és szóbeli részből áll. Az írásbeli vizsgán teszt típusú feladatot kell megoldani. A vizsgarészen 50 pont érhető el. A szóbeli vizsga egy tétel kifejtéséből áll. A szóbeli vizsgarészen is 50 pont adható. Mindkét vizsgarészen legalább 10%-os eredményt kell elérni, ellenkező esetben az osztályzat elégtelen.

Az értékelés:

|  |  |  |  |  |
| --- | --- | --- | --- | --- |
| 0 | - | 24 % | elégtelen |  |
| 25 | - | 39 % | elégséges |  |
| 40 | - | 59 % | közepes |  |
| 60 | - | 79 % | jó |  |
| 80 | - | 100 % | jeles |  |

Testnevelés

Az osztályozó, különbözeti és javítóvizsga esetén is csak gyakorlati részből áll. A vizsga négy részből áll: teljesítményszint felmérés, atlétika, labdajáték, torna. Mindegyik részen 25 pont érhető el.

Az értékelés:

|  |  |  |  |  |
| --- | --- | --- | --- | --- |
| 0 | - | 24 % | elégtelen |  |
| 25 | - | 39 % | elégséges |  |
| 40 | - | 59 % | közepes |  |
| 60 | - | 79 % | jó |  |
| 80 | - | 100 % | jeles |  |

Informatika

Az értékelés:

|  |  |  |  |  |
| --- | --- | --- | --- | --- |
| 0 | - | 24 % | elégtelen |  |
| 25 | - | 39 % | elégséges |  |
| 40 | - | 59 % | közepes |  |
| 60 | - | 79 % | jó |  |
| 80 | - | 100 % | jeles |  |

**Vizsgarészek típusai**

a) Az írásbeli vizsga

Az írásbeli vizsgára vonatkozó rendelkezéseket kell alkalmazni a gyakorlati vizsgára, amennyiben a vizsgafeladat megoldását valamilyen rögzített módon, a vizsga befejezését követően a vizsgáztató pedagógus által értékelhetően, – így különösen rajz, műszaki rajz, festmény, számítás-technikai program formájában – kell elkészíteni.

Az írásbeli vizsgán a vizsgateremben az ülésrendet a vizsga kezdetekor a vizsgáztató pedagógus úgy köteles kialakítani, hogy a vizsgázók egymást ne zavarhassák és ne segíthessék.

A vizsga kezdetekor a vizsgabizottság elnöke a vizsgáztató oktató jelenlétében megállapítja a jelenlévők személyazonosságát, ismerteti az írásbeli vizsga szabályait, majd kihirdeti az írásbeli tételeket. A vizsgázóknak a feladat elkészítéséhez segítség nem adható.

Az írásbeli vizsgán kizárólag a vizsgaszervező intézmény bélyegzőjével ellátott lapon, feladat-lapokon, tétellapokon lehet dolgozni. A rajzokat ceruzával, minden egyéb írásbeli munkát tintával kell elkészíteni. A feladatlap előírhatja számológép, számítógép használatát, amelyet a vizsgaszervező intézménynek kell biztosítania.

Az íróeszközökről a vizsgázók, az iskola helyi tanterve alapján a vizsgához szükséges segéd-eszközökről az iskola gondoskodik, azokat a vizsgázók egymás között nem cserélhetik.

A vizsgázó az írásbeli válaszok kidolgozásának megkezdése előtt mindegyik átvett feladatlapon feltünteti a nevét, a vizsganap dátumát, a tantárgy megnevezését. Vázlatot, jegyzetet csak ezeken a lapokon lehet készíteni.

A vizsgázó számára az írásbeli feladatok megválaszolásához rendelkezésre álló maximális idő tantárgyanként hatvan perc.

Ha az írásbeli vizsgát bármilyen rendkívüli esemény megzavarja, az emiatt kiesett idővel a vizsgázó számára rendelkezésre álló időt meg kell növelni.

Egy vizsganapon egy vizsgázó vonatkozásában legfeljebb három írásbeli vizsgát lehet megtartani. A vizsgák között a vizsgázó kérésére legalább tíz, legfeljebb harminc perc pihenőidőt kell biztosítani. A pótló vizsga – szükség esetén újabb pihenőidő beiktatásával – harmadik vizsgaként is megszervezhető.

Ha a vizsgáztató oktató az írásbeli vizsgán szabálytalanságot észlel, elveszi a vizsgázó feladatlapját, ráírja, hogy milyen szabálytalanságot észlelt, továbbá az elvétel pontos idejét, aláírja és visszaadja a vizsgázónak, aki folytathatja az írásbeli vizsgát. A vizsgáztató oktató a szabálytalanság tényét és a megtett intézkedést írásban jelenti az iskola igazgatójának, aki az írásbeli vizsga befejezését követően haladéktalanul kivizsgálja a szabálytalanság elkövetésével kapcsolatos bejelentést. Az intézmény igazgatója a megállapításait részletes jegyzőkönyvbe foglalja, amelynek tartalmaznia kell a vizsgázó és a vizsgáztató pedagógus nyilatkozatát, az esemény leírását, továbbá minden olyan tényt, adatot, információt, amely lehetővé teszi a szabálytalanság elkövetésének kivizsgálását. A jegyzőkönyvet a vizsgáztató oktató, az intézmény igazgatója és a vizsgázó írja alá. A vizsgázó különvéleményét a jegyzőkönyvre rávezetheti.

Az iskola igazgatója az írásbeli vizsga folyamán készített jegyzőkönyveket és a feladatlapokat – az üres és a piszkozatokat tartalmazó feladatlapokkal együtt – a kidolgozási idő lejártával átveszi a vizsgáztató oktató. A jegyzőkönyveket aláírásával – az időpont feltüntetésével – lezárja és a vizsgairatokhoz mellékeli.

Az írásbeli vizsga feladatlapjait a vizsgáztató oktató kijavítja, a hibákat, tévedéseket a vizsgázó által használt tintától jól megkülönböztethető színű tintával megjelöli, röviden értékeli a vizsgakérdésekre adott megoldásokat.

Ha a vizsgáztató oktató a feladatlapok javítása során arra a feltételezésre jut, hogy a vizsgázó meg nem engedett segédeszközt használt, segítséget vett igénybe, megállapítását rávezeti a feladatlapra, és értesíti az iskola igazgatóját.

Ha a vizsgázó a vizsga során szabálytalanságot követett el, az intézmény igazgatója és két másik – a vizsgabizottság munkájában részt nem vevő – oktatóból álló háromtagú bizottság a cselekmény súlyosságának mérlegeli, és a vizsgakérdésre adott megoldást részben vagy egészben érvénytelennek nyilvánítja, és az érvénytelen rész figyelmen kívül hagyásával értékeli a vizsgán nyújtott teljesítményt, az adott tantárgyból – ha az nem javítóvizsga – a vizsgázót javítóvizsgára utasítja, vagy amennyiben a vizsga javítóvizsgaként került megszervezésre, a vizsgát vagy eredménytelennek nyilvánítja, vagy az a) pontban foglaltak szerint értékeli a vizsgázó teljesítményét.

A szabálytalansággal összefüggésben hozott döntést és annak indokait határozatba kell foglalni.

*A szóbeli vizsga*

Egy vizsgázónak egy napra legfeljebb három tantárgyból szervezhető szóbeli vizsga. A vizsga-teremben egyidejűleg legfeljebb hat vizsgázó tartózkodhat.

A vizsgázónak legalább tíz perccel korábban meg kell jelennie a vizsga helyszínén, mint amely időpontban az a vizsgacsoport megkezdi a vizsgát, amelybe beosztották.

A szóbeli vizsgán a vizsgázó tantárgyanként húz tételt vagy kifejtendő feladatot, és – amennyiben szükséges – kiválasztja a tétel kifejtéséhez szükséges segédeszközt. Az egyes tantárgyak szóbeli vizsgáihoz szükséges segédeszközökről a vizsgáztató tanár gondoskodik.

Minden vizsgázónak tantárgyanként legalább harminc perc felkészülési időt kell biztosítani a szóbeli feleletet megelőzően. A felkészülési idő alatt a vizsgázó jegyzetet készíthet, de gondolatait szabad előadásban kell elmondania. Egy-egy tantárgyból egy vizsgázó esetében a feleltetés idő-tartama tizenöt percnél nem lehet több.

A vizsgázók a vizsgateremben egymással nem beszélgethetnek, egymást nem segíthetik. A tételben szereplő kérdések megoldásának sorrendjét a vizsgázó határozza meg.

A vizsgázó segítség nélkül, önállóan felel, de ha önálló feleletét önhibájából nem tudja folytatni vagy a vizsgatétel kifejtése során súlyos tárgyi, logikai hibát vét, a vizsgabizottság tagjaitól segítséget kaphat.

A vizsgabizottság tagjai a tétellel kapcsolatosan a vizsgázónak kérdéseket tehetnek fel, ha meggyőződtek arról, hogy a vizsgázó a tétel kifejtését befejezte, vagy a tétel kifejtése során önálló feleletét önhibájából nem tudta folytatni vagy a vizsgatétel kifejtése során súlyos tárgyi, logikai hibát vétett. A vizsgázó a tétel kifejtése során akkor szakítható félbe, ha súlyos tárgyi, logikai hibát vétett, vagy a rendelkezésre álló idő eltelt.

Ha a vizsgázó a húzott tétel anyagában teljes tájékozatlanságot árul el, azaz feleletének értékelése nem éri el az elégséges szintet, az elnök egy alkalommal póttételt húzat vele. Ez esetben a szóbeli minősítést a póttételre adott felelet alapján kell kialakítani úgy, hogy az elért pontszámot meg kell felezni és egész pontra fel kell kerekíteni, majd az osztályzatot ennek alapján kell kiszámítani.

Ha a vizsgázó a feleletet befejezte, a következő tantárgyból történő tételhúzás előtt legalább tizenöt perc pihenőidőt kell számára biztosítani, amely alatt a vizsgahelyiséget elhagyhatja.

Amikor a vizsgázó befejezte a tétel kifejtését, a vizsgabizottság elnöke rávezeti a javasolt érté-kelést a vizsgajegyzőkönyvre.

*A gyakorlati vizsga*

A gyakorlati vizsgarész szabályait akkor kell alkalmazni, ha a tantárgy helyi tantervben meghatározott követelményei eltérő rendelkezést nem állapítanak meg.

A gyakorlati vizsgafeladatokat – legkésőbb a vizsgát megelőző két hónappal – az iskola igazgatója hagyja jóvá.

A gyakorlati vizsgarészt akkor lehet megkezdeni, ha a vizsgabizottság elnöke meggyőződött a vizsgafeladatok elvégzéséhez szükséges személyi és tárgyi feltételek meglétéről.

A gyakorlati vizsgarész megkezdése előtt a vizsgázókat tájékoztatni kell a gyakorlati vizsgarész rendjéről és a vizsgával kapcsolatos egyéb tudnivalókról, továbbá a gyakorlati vizsgarész helyére és a munkavégzésre vonatkozó munkavédelmi, tűzvédelmi, egészségvédelmi előírásokról.

A gyakorlati vizsgafeladatok végrehajtásához a vizsgázónak az adott tantárgynál helyben meg-határozott idő áll a rendelkezésére. Ebbe az időbe a vizsgafeladatok ismertetésének ideje nem számít bele. A gyakorlati vizsgarész végrehajtásához rendelkezésre álló idő feladatok szerinti megosztására vonatkozóan a vizsgafeladatok leírása tartalmazhat rendelkezéseket. Nem számítható be a vizsgafeladatok végrehajtására rendelkezésre álló időbe a vizsgázónak fel nem róható okból kieső idő.

A gyakorlati vizsgarészt – a vizsgafeladatok számától függetlenül – egy érdemjeggyel kell értékelni. Az értékelésben fel kell tüntetni a vizsgázó nevét, születési helyét és idejét, a tanszak meg-nevezését, a vizsgamunka tárgyát, a végzett munka értékelését és a javasolt osztályzatot. Az érté-kelést a gyakorlati oktatást végző szaktanár írja alá.

A vizsgázó gyakorlati vizsgarészre kapott érdemjegyét a vizsgamunkára, a vizsga helyszínén készített önálló gyakorlati alkotásra vagy a vizsga helyszínén bemutatott gyakorlatra kapott osztályzatok alapján kell meghatározni.